system
Răspunde în limba română, în stilul Wikipedia, cat mai corect gramatical.
user
Dă-mi câteva informații de bază despre Ionuț Rada.
assistant
Ionuț Alin Rada ()  un jucător român de fotbal care joacă la .

Universitatea Craiova 
Rada și-a început cariera jucând pentru Universitatea Craiova și, de asemenea, pentru școala de fotbal de la Craiova a lui Gheorghe Popescu. A debutat în Liga I pentru Universitatea Craiova, dar după doar 4 meciuri fiind împrumutat la AS Rocar București. A revenit la Universitatea Craiova și a jucat acolo până în 2004, a înscris 1 gol în 42 de apariții.

AS Rocar București 
A jucat pentru AS Rocar București 13 meciuri, dar nu a reușit să înscrie niciun gol. El a fost apoi readus înapoi la Universitatea Craiova.

Rapid București 
În 2004 s-a alăturat echipei Rapid București, împreună cu colegul lui de la Universitatea Craiova, Ionuț Stancu. De la Rapid, el a fost împrumutat un sezon la Progresul București, în care a avut 14 apariții și a marcat 2 goluri, unul dintre cele două goluri fiind marcat împotriva echipei la care avea să joace mai târziu, Steaua București.

La 27 iulie 2006, Rada a suferit o accidentare și a ratat începutul de sezon. El a petrecut o lună sub tratament la clinica Isokinetic în Bologna. A fost lăsat în afara echipei, pentru prima dată în 26 noiembrie 2006 de către Răzvan Lucescu, din cauza contraperformanței lui împotriva Mlada Boleslav în Cupa UEFA. În martie 2006 a primit Medalia „Meritul Sportiv” clasa a II-a cu o baretă din partea președintelui României de atunci, Traian Băsescu, deoarece a făcut parte din echipa Rapidului care a obținut calificarea în sferturile Cupei UEFA 2005-2006.

George Copos, i-a crescut salariul lui Rada de la 60.000 € la 120.000 € pe 21 februarie 2007, din cauza jocului lui bun. Avea unul dintre cele mai mici salarii de la Rapid până la dublarea acestuia.

A jucat pentru Rapid în 65 meciuri și a marcat 3 goluri. Cea mai bună performanță la acest club a fost sezonul 2005-06 al Cupei UEFA.

Steaua București 
Ionuț Rada a semnat cu Steaua București pe data de 25 iulie 2007 pentru 3 ani. Steaua București a plătit pe el un preț de 800.000 €, dar pentru că jucătorul era 50% deținut de fostul fotbalist român Gheorghe Popescu, clubul a trebuit să plătească alți 800.000 € astfel rezultă o sumă totală de transfer de 1.600.000 €. Popescu, a declarat că a fost principal responsabil pentru transferul lui Rada la Steaua.

El a fost pus pe lista de transfer de către fostul său club Rapid, pentru că fanii credeau că jucătorul nu a dat 100% pentru respectivul club. Cu acordul lui și cu confirmarea lui George Copos, el a fost pus pe lista de transfer.

Salariul său la Steaua a fost de 120.000 € pe sezon, dar el a spus că banii nu sunt importanți, visul său fiind de a juca pentru Steaua, în UEFA Champions League. El a fost sigur că a făcut o alegere bună pentru că a avut, de asemenea, oferte de la alte echipe.

A marcat primul său gol pentru Steaua împotriva echipei FC Vaslui în Liga I. Și-a făcut debutul în UEFA Champions League într-un meci Slavia Praga, meci pierdut de către Steaua cu 2-1.

A fost împrumutat la alegerea lui CS Otopeni în prima jumătate a anului 2009, și a revenit la Steaua la sfârșitul sezonului.

Al Nasr Dubai 
La finele anului 2009, Rada a semnat un contract pentru un sezon și jumătate cu echipa din Emiratele Arabe Unite, Al-Nasr SC (Dubai), primind un salariu anual de 360.000 €, de trei ori mai mult decât avea la Steaua.

CFR Cluj 
După doar șase luni petrecute în Emirate, Rada și-a reziliat contractul cu Al Nasr și a semnat o înțelegere pe trei sezoane cu CFR Cluj, valabilă din iulie 2010.

Performanțe internaționale 

A jucat pentru Steaua București în grupele UEFA Champions League, contabilizând 6 meciuri în această competiție. El a fost selecționat de către Anghel Iordănescu la echipa națională de fotbal a României pentru prima dată pe 20 august 2003 împotriva echipei naționale de fotbal a Ucrainei. Are 2 selecții la echipa națională de fotbal a României.

Titluri

Viața personală 
Este căsătorit din 2010 cu Teodora, cu care are două fete, Eva și Iris Catrinel.

Note

Legături externe 
Povestea carierei lui Ionut Rada | oraexactainfotbal.ro
Site Ionut Rada: http://www.ionutrada.com
Pagina oficiala Ionut Rada: https://www.facebook.com/TheRadaWay/
Instagram Ionut Rada: https://www.instagram.com/ionutrada/
Pagina jucătorului la romaniansoccer.ro
 Pagina jucătorului la transfermarkt.co.uk

Nașteri în 1982
Craioveni
Fotbaliști români
Fundași
Fotbaliști ai Universității Craiova
Fotbaliști ai FC Rapid București
Fotbaliști internaționali români
Fotbaliști ai FC Steaua București
Fotbaliști ai CFR Cluj
Fotbaliști ai AFC Rocar București
Decorați cu Medalia „Meritul Sportiv”